**KÚPNA ZMLUVA**

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

**Kupujúci**

Obchodné meno: SHR Jozef Gergel.

Sídlo: 908 49 Prietržka 55

IČO: 50 165 135

DIČ: 1121312588

IČ DPH: SK1121312588

Bankové spojenie: ...........................

Číslo účtu: ...........................

Zastúpený: Jozef Gergel

(ďalej len ako „**Kupujúci**“)

a

**Predávajúci**

Obchodné meno: ............................

Sídlo: ...........................

IČO: ...........................

DIČ: ...........................

IČ DPH: ...........................

Zápis: ...........................

Bankové spojenie: ...........................

Číslo účtu: ...........................

Zastúpený: ...........................

(ďalej iba ako „**Predávajúci**“)

Predávajúci a Kupujúci ďalej spolu ako Zmluvné strany.

**Preambula**

Táto zmluva sa uzatvára ako výsledok obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v platnej aktualizácii, názov zákazky: „**Obstaranie strojového vybavenia farmy SHR Jozefa Gergela: Postrekovač\_opakovaná**“

**Čl. I.**

**Predmet zmluvy**

* 1. Predávajúci sa zaväzuje na vlastné náklady a riziko dodať a odplatne previesť do výlučného vlastníctva Kupujúcemu tovar „**Presný názov sa doplní pred podpisom Zmluvy“** (ďalej len „predmet kúpy“) vrátane všetkej príslušnej dokumentácie a to v rozsahu a za podmienok určených v tejto zmluve, na základe Cenovej ponuky a technickej špecifikácie Predávajúceho, ktorá tvorí Prílohu č. 1 tejto zmluvy.
  2. Kupujúci sa zaväzuje prevádzaný Predmet kúpy prevziať a zaplatiť za neho kúpnu cenu podľa podmienok uvedených v tejto zmluve.

**Čl. II.**

**Cena tovaru**

* 1. Dohodnutá cena za predmet kúpy je stanovená v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách a je doložená cenovou ponukou dodávateľa, ktorá tvorí prílohu č.1 tejto zmluvy.
  2. Kúpna cena za predmet kúpy je stanovená dohodou zmluvných strán v sume:

Cena bez DPH v eur ..........................

DPH 20% .........................

Cena s DPH v eur ........................

* 1. V kúpnej cene sú zahrnuté všetky náklady vrátane dopravy na adresu Kupujúceho, DPH, cla, správnych a iných poplatkov a zaškolenia obsluhy.

**Čl. III.**

**Platobné podmienky**

* 1. Predávajúcemu vzniká nárok na zaplatenie kúpnej ceny podľa Čl. II zmluvy na základe riadneho plnenia Predmetu zmluvy podľa Čl. I tejto zmluvy.
  2. Kupujúci uhradí kúpnu cenu Predávajúcemu na základe faktúry vystavenej Predávajúcim po dodaní celého predmetu kúpy.
  3. Faktúra je splatná do 30 dní odo dňa jej doručenia Kupujúcemu.
  4. Zmluvné strany sa dohodli, že fakturovaná cena je zaplatená dňom, keď sa uhrádzaná čiastka odpíše z účtu Kupujúceho.
  5. Kupujúci si vyhradzuje právo vrátiť faktúru v lehote splatnosti, ak táto nemá náležitosti daňového dokladu. Dôvod vrátenia je Kupujúci povinný vyznačiť na faktúre. Od okamihu doručenia faktúry, ktorá spĺňa náležitosti daňového dokladu, začína plynúť nová 30 dňová lehota splatnosti.

**Čl. IV.**

**Čas plnenia**

* 1. Predávajúci sa zaväzuje dodať predmet kúpy v termíne **do 90 dní** odo dňa nadobudnutia účinnosti zmluvy.
  2. Predávajúci dodá Predmet kúpy do prevádzky Kupujúceho: SHR Jozef Gergel, 908 49 Prietržka 55, Slovenská republika (ďalej len miesto dodania).
  3. Predávajúci sa zaväzuje oznámiť Kupujúcemu presný termín dodania predmetu kúpy, v dostatočnom predstihu, najmenej päť kalendárnych dni vopred.

**Čl. V.**

**Záručná doba a záručný servis**

* 1. Predávajúci poskytuje na predmet kúpy záruku 24 mesiacov.
  2. Záručná doba začína plynúť odo dňa nasledujúceho po odovzdaní a prevzatí Predmetu kúpy.
  3. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
  4. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.
  5. Kupujúci sa zaväzuje, že prípadnú reklamáciu vady predmetu kúpy uplatní bezodkladne po jeho zistení písomnou formou Predávajúcemu na adresu Predávajúceho uvedenú v záhlaví zmluvy.
  6. Predávajúci sa zaväzuje vykonávať záručný servis na predmete kúpy v termíne podľa dohody s Kupujúcim, resp. najneskôr od **5** **pracovných dní** od písomného oznámenia poruchy v zmysle čl.V, bod 5.
  7. Záruka sa vzťahuje len na predmet kúpy dodaný Predávajúcim a jej plnenie je podmienené úplným finančným vyrovnaním zmluvných strán.

**Čl. VI.**

**Zabezpečenie záväzkov**

* 1. Neuhradením faktúry v lehote splatnosti vzniká Kupujúcemu povinnosť zaplatiť úrok z omeškania vo výške 0,05% z dlžnej sumy za každý deň omeškania.
  2. V prípade omeškania Predávajúceho s dodaním Predmetu kúpy riadne a včas má Kupujúci nárok na zmluvnú pokutu vo výške 0,05 % z celkovej ceny, a to v prípade, ak je Predávajúci osobou registrovanou pre daň z pridanej hodnoty, aj s DPH, uvedenej v článku II ods. 2.3.3. tejto zmluvy, za každý aj začatý deň omeškania.
  3. Ak došlo k omeškaniu Predávajúceho s dodaním Predmetu kúpi z dôvodu pôsobenia vyššej moci (živelná pohroma, vojnový konflikt, štrajk), Kupujúci neuplatní zmluvnú pokutu voči Predávajúcemu za dobu trvania vyššej moci.

**VII.**

**Práva a povinnosti zmluvných strán**

* 1. Zmluvné strany sa dohodli, že nebezpečenstvo škody na Predmete kúpy na Kupujúceho odovzdaním Predmetu kúpy v mieste dodania.
  2. Predávajúci predloží pri dodávke doklad preukazujúci technické vlastnosti dodávaného tovaru.
  3. Predávajúci ručí za to, že Predmet kúpy spĺňa všetky technické vlastnosti uvedené v technickej špecifikácii, ktorá tvorí neoddeliteľnú Prílohu č. 1 k tejto zmluve.
  4. Predávajúci je povinný dodať Predmet kúpy Kupujúcemu podľa technickej špecifikácie, ktorá tvorí Prílohu č. 1 tejto Zmluvy a v stave spôsobilom na riadne užívanie, v čo najlepšej kvalite, v požadovanom zložení, v súlade s príslušnými normami a v súlade so súťažnými podkladmi vo výbere dodávateľa.
  5. Predávajúci predáva Predmet kúpy bez záložného práva ako aj iných práv zodpovedajúcim právam tretích osôb k cudzej veci.
  6. Kupujúci zaplatí Predávajúcemu kúpnu cenu dohodnutú v tejto Zmluve spôsobom uvedeným v tejto Zmluve.
  7. Predávajúci vyhlasuje a ručí za to, že Predmet kúpy je nový a nepoužívaný.

**Čl. VIII.**

**Prevod práv**

* 1. Okamihom dodania Predmetu kúpy podľa Čl. I tejto zmluvy je dodanie a prevzatie Predmetu kúpy Kupujúcemu.
  2. Okamihom dodania prechádza z Predávajúceho na Kupujúceho vlastnícke právo k Predmetu kúpy a nebezpečenstvo škody na dodanom Predmete kúpy.

**Čl. IX.**

**Odstúpenie od zmluvy**

* 1. Podstatné porušenia zmluvných ustanovení má za následok, že zmluvné strany môžu využiť právo odstúpenia od zmluvy podľa § 344 a nasl. Obchodného zákonníka.
  2. Za podstatné porušenia zmluvy zo strany Predávajúceho sa považuje:
* omeškanie dodania predmetu kúpy o viac ako 60 dní
* nedodržanie kvality dodávky predmetu zmluvy.
  1. Kupujúci má právo odstúpiť od tejto zmluvy aj v prípade, ak mu bude doručená správa z kontroly obstarávania, ktorou poskytovateľ finančných prostriedkov identifikoval nedostatky, ktoré by mali alebo mohli mať vplyv na výsledok obstarávania, v ktorom bol predávajúci úspešným uchádzačom.
  2. K odstúpeniu od zmluvného vzťahu Kupujúceho dôjde a táto zmluva zaniká dňom preukázateľného doručenia písomného odstúpenia Predávajúcemu a to so všetkými právami, ktoré z toho titulu Kupujúcemu vzniknú v zmysle príslušných ustanovení Obchodného zákonníka.
  3. Právo na náhradu škody zostáva zachované aj po odstúpení od zmluvy. Odstúpenie od zmluvy sa nedotýka nároku na zaplatenie zmluvnej pokuty.

**Čl. X.**

**Záverečné ustanovenia**

* 1. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
  2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
  3. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.
  4. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
  5. Zmluva nadobúda platnosť dňom podpísania oprávnenými zástupcami zmluvných strán a nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania.
  6. Táto zmluva vrátane príloh je vyhotovená v dvoch exemplároch, z ktorých každá zmluvná strana obdrží jedno vyhotovenie.

Prílohy:

Príloha č.1 Cenová ponuka vrátane technickej špecifikácie predmetu kúpy

Príloha č.2 Zoznam subdodávateľov

**Za Predávajúceho: Za Kupujúceho:**

v ....................., dňa ..................... v ....................., dňa .....................

....................................................... .......................................................

SHR Jozef Gergel

Príloha č.1

Cenová ponuka vrátane technickej špecifikácie a opisu predmetu zákazky

Príloha č.2

**ZOZNAM SUBDODÁVATEĽOV**

Spoločnosť: ...........................................................................(doplniť názov)

so sídlom ...........................................................................(doplniť sídlo)

IČO: ...........................................................................(doplniť IČO)

zastúpená: ...........................................................................(doplniť meno a priezvisko štatutárnej osoby alebo osoby oprávnenej konať za spoločnosť)

týmto vyhlasujem,

že v zákazke na dodanie tovarov s názvom

**„Obstaranie strojového vybavenia farmy SHR Jozefa Gergela: Postrekovač\_opakovaná“**

1. **nebudem využívať subdodávky a celé plnenie zabezpečím sám**
2. **budem využívať subdodávky a na tento účel uvádzam navrhovaných subdodávateľov:**

Navrhovaní subdodávatelia:

|  |  |  |  |  |  |  |
| --- | --- | --- | --- | --- | --- | --- |
| **Názov subdodávateľa** | **Sídlo subdodávateľa** | **IČO subdodávateľa** | **Osoba oprávnená konať za subdodávateľa** | **Predmet subdodávky** | **% plnenia zo zákazky** |  |
|  |
|  |  |  | meno a priezvisko, adresa trvalého pobytu, dátum narodenia |  |  |  |

V...................., dňa................... Podpis:...........................................

Meno a priezvisko, funkcia

oprávnenej osoby konať za uchádzača